ÄÄNEKOSKEN KIHLAKUNNANVIRASTO		Päivämäärä	
Syyttäjäosasto
Joht. kihlakunnansyyttäjä Heikki Savilampi		8.9.2005
Torikatu 4,  PL 8, 44101 Äänekoski
puh. (014) 51 91 210  ja faksi (014) 51 91 253
OIKEUSMINISTERIÖ
Kriminaalipoliittinen osasto

viite	LAUSUNTO SYYTTÄJÄLAITOKSEN RAKENNE- JA RESURSSITYÖRYHMÄN LOPPUMIETINNÖSTÄ (Lausuntoja ja selvityksiä 2005:17) 
asia	Lausuntopyyntö
Äänekosken   syyttäjäosasto esittää kunnioittaen  lausuntonaan syyttäjälaitoksen rakenne- ja resurssityöryhmän loppumietinnöstä seuraavaa:
Työryhmä on kehittänyt laskentamallin, jonka perusteella vuosien 2003 ja 2004 osalta on voitu laskea  paikallistasolla syyttäjien työtehtävien vaatimat resurssit henkilötyövuosimääränä.  Resursseihin verrattaessa on selvää vajausta, jota ei saada tasapainoon ilman syyttäjien määrän tuntuvaa lisäämistä.
Työryhmän loppumietinnöstä ei tarkemmin  valmiiksi laskettuna ilmene, millä lailla syyttäjien resurssit syyttäjäyksiköittäen olisi jaettava eli kuinka monta syyttäjää on riittävä määrä. Toimistohenkilöiden osalta on todettu, että sen resurssitarve voidaan johtaa syyttäjien resurssitarpeesta syyttäjäyksiköittäen. 
Kuluvan vuoden aikana toteutui toimistosihteerin viran siirto viranhaltijoineen Jämsän syyttäjäyksiköstä Äänekoskelle. Äänekosken syyttäjäyksikö muodostuu viran siirron jälleen kolmesta syyttäjästä ja kahdesta toimistosihteeristä. Toimistohenkilökunnan määrä,  kaksi toimistosihteeriä, vastaa työryhmän loppumietinnöstä ilmenevää kannanottoa toimistohenkilökunnan resurssitarpeesta suhteutettuna syyttäjien lukumäärään syyttäjäyksiköittäen.
Juttujen määrä on vuosittain lisääntynyt. Äänekosken syyttäjien ratkaistavaksi tuli vuonna 2004 diaarin mukaan yli 1000 juttua.  Kuluvan vuonna juttuja tulee vähintään saman verran. Myös rangaistusmääräysasioita tulee syyttäjien ratkaistavaksi huomattava määrä. Viime vuosina niitä on ollut vuosittain yhteensä lähes 3000.
Äänekosken syyttäjäyksikön toimialue käsittää koko pohjoisen keski-Suomen ja se sijoittuu kahden kihlakunnan alueelle. Sen lisäksi käräjäoikeudelle on useita istuntopaikkoja, mitkä kaikki ovat olleet omiaan lisäämään syyttäjäyksikön työmäärää.
Äänekosken syyttäjäyksikkö on kuitenkin nykyisessä vahvuudessakin   toistaiseksi suhteellisen tyydyttävästi resurssien puolesta pystynyt selviytymään työtehtävistään. Resursseja ei missään tapauksessa voida vähentää.
Heikki Savilampi
Johtava kihlakunnansyyttäjä